Aspeli og hennes kompani har omarbeidet Herman Melvilles roman for figurteaterscenen. Aspelis utgangspunkt var at hun ville flette romanen sammen med historien om samfunnene på Nordvestlandet som var knyttet til klippfiskproduksjonen som var sentral i norsk økonomi fra midten av 1800-tallet. Aspelis egen bestefar var sjømann med røtter i et lite fiskerisamfunn på Mørekysten.